Οι γαλακτοβάκιλλοι είναι ένα είδος βακτηρίου της κολπικής χλωρίδας που παράγουν γαλακτικό οξύ. Το γαλακτικό οξύ δημιουργεί ένα όξινο περιβάλλον, το οποίο προστατεύει τον κόλπο από τυχόν υπερανάπτυξη των επιβλαβών βακτηρίων, γεγονός το οποίο μπορεί να οδηγήσει σε πληθώρα λοιμώξεων. Όσο μεγαλύτερος είναι ο αριθμός των γαλακτοβάκιλλων, τόσο πιο σταθερό είναι το φυσικό όξινο περιβάλλον του κόλπου.